
Настоящата програма е разработена на основание чл. 12, ал. 2 от Наредбата за условията и реда за осъществяване на закрила на деца с изявени дарби (НУРОЗДИД), (Обн. ДВ. бр.111 от 22 Декември 2003 г., изм. ДВ. бр.51 от 21 Юни 2005 г., изм. ДВ. бр.89 от 8 Ноември 2005 г., изм. ДВ. бр.14 от 14 Февруари 2006 г., изм. ДВ. бр.37 от 5 Май 2006г., изм. ДВ. бр.79 от 6 Октомври 2009 г., изм. ДВ. бр.107 от 31 Декември 2011 г., изм. ДВ. бр.48 от 31 Май 2013 г., изм. ДВ. бр.62 от 12 Юли 2013 г., изм. и доп. ДВ. бр.36 от 25 Април 2014 г., изм. ДВ. бр.28 от 8 Април 2016 г., изм. и доп. ДВ. бр.22 от 14 Март 2017 г., изм. и доп. ДВ. бр.55 от 3 Юли 2018 г., изм. и доп. ДВ. бр.36 от 3 Май 2019г., изм. ДВ. бр.30 от 31 Март 2020 г., изм. и доп. ДВ. бр.102 от 23 Декември 2022 г.

I. ЗАКРИЛА НА ДЕЦА С ИЗЯВЕНИ ДАРБИ

Закрила на деца с изявени дарби  по смисъла на Наредбата за условията и реда за осъществяване на закрила на деца с изявени дарби, /НУРОЗДИД / е система от мерки за насърчаване на творческите заложби и потребности на децата, която им осигурява финансово подпомагане и възможности за изява. Право на закрила има всяко дете с изявени дарби в областта на науката, изкуството или спорта.
Средствата за стимулиране на деца с изявени дарби, които се отпускат на ученици от VIII – XII клас, класирани до навършване на 18-годишна възраст на национален или международен конкурс, олимпиада или състезание, включени в програмата по чл.11 на НУРОЗДИД, се осигуряват от държавния бюджет.
Мерките за закрила на деца с изявени дарби, приети с Общинската програма, извън мерките по чл.11 ал.1 от НУРОЗДИД, се финансират от  общинския бюджет.
Право на закрила по тези мерки има всяко дете с изявени дарби в областта на науката, изкуството или спорта, класирано до навършване на 18-годишна възраст на областен, регионален, национален или международен конкурс, олимпиада или състезание.
	
II. МЕХАНИЗЪМ ЗА ПРЕДОСТАВЯНЕ НА ЗАКРИЛА НА ДЕЦА С ИЗЯВЕНИ ДАРБИ В 
ОБЩИНА БЕРКОВИЦА ЧРЕЗ ЕДНОКРАТНО ФИНАНСОВО ПОДПОМАГАНЕ ОТ ОБЩИНСКИЯ БЮДЖЕТ

1. За предоставяне на закрила по Общинската програма се кандидатства с:
1.1  Искане за предоставяне за закрила на дете с изявени дарби, съгласно Приложение 2 към чл. 13, ал. 2 от Наредбата за условията и реда за осъществяване на закрила на деца с изявени дарби; 
1.2  Копие от удостоверение за раждане или лична карта на детето;
1.3  Служебна бележка, издадена от училището, удостоверяваща, че детето е ученик;
1.4 Копия от документи (дипломи, грамоти, сертификати или протоколи), удостоверяващи класиране на І, ІІ или ІІІ място/връчване на златен, сребърен или бронзов медал/I, II или III награда/гран при или специална/индивидуална награда/присъдено звание от посочените по-горе прояви за съответната календарна година.
 
Средствата се осигуряват от общинския бюджет.
2. Документи за еднократно финансово подпомагане се подават в ЦАО на Общинска администрация -  Берковица в срок от 01.08.2026 година до 31.08.2026 година за възникнало основание за предоставяне на еднократно финансово подпомагане в периода от 01.09.2025 година до 31.08.2026 година. 
3. При решение за предоставяне на закрила на деца с изявени дарби кметът на общината се подпомага от Експертно-консултативна комисия, назначена с негова заповед. След разглеждането на заявленията, комисията в седемдневен срок представя на кмета на общината протокол от работата си заедно с мотивирано предложение за постъпилите искания.
4. Всеки ученик има право на едно еднократно финансово подпомагане през настоящата година. 


III. МЕРКИ ЗА СТИМУЛИРАНЕ НА ДЕЦА С ИЗЯВЕНИ ДАРБИ ОТ КМЕТА НА ОБЩИНА БЕРКОВИЦА
	МЕРКИ
	ОБХВАТ НА МЕРКИТЕ
	ФИНАНСИРАНЕ

	Еднократно финансово подпомагане на ученици, класирани през 2025/2026 г. на призови места.
	1. Ученик от общинско училище, класиран индивидуално на първо, второ или трето място на международен конкурс, олимпиада или състезание, провеждани на територията на друга държава. 
	I  място - до 120 евро
II място – до 100 евро
III място – до 80 евро


	
	2. Ученик от общинско училище, класиран индивидуално на първо, второ или трето място на конкурс, олимпиада или състезание в областта на изкуството, науката или спорта на национално или международно равнище през 2025/2026 г.
	I  място – до 100 евро
II място – до 80 евро 
III място – до 60 евро


	
	3. Ученик от общинско училище, класиран индивидуално на първо, второ или трето място на конкурс, олимпиада или състезание в областта на изкуството, науката или спорта на общинско или областно (регионално) ниво през 2025/2026 г.
	I  място – до 80 евро 
II място – до 60 евро
III място – до 40 евро 

	
	4. Ученик от общинско училище, класиран индивидуално на първо, второ или трето място на национален или с международно участие конкурс, олимпиада или състезание, включени в Националната програма на мерките за закрила на деца с изявени дарби.
	I  място – до 100 евро
II място – до 80 евро 
III място – до 60 евро


	
	


	Общо средства за 
2026 г.
4 600 евро




Забележка:

1. Финансирането на Общинската програма на мерките за закрила на деца с изявени дарби в Община Берковица за 2026 година се осъществява със средства от общинския бюджет. 
2. Когато ученик има завоювани повече от едно призови места, материалното стимулиране се получава за едно постижение.
3. Мерките могат да бъдат прилагани и за деца и ученици с постоянен и настоящ адрес в Община Берковица, които не се обучават в училища на територията на Община Берковица.
4. Общата сума на средствата, предвидени за отпускане по тази Програма, се одобряват от Общински съвет – Берковица за съответната година.
5. Получаването на средствата по тази програма е в рамките на допустимите разходи до приемането на Закона за държавния бюджет, съгласно разпоредбите на чл. 87, ал. 1 от Закона за публичните финанси.
6. За всяко изключение, несъответстващо в пълна степен на Програмата, Експертно-консултативната комисия приема решение за финансово подпомагане в рамките на осигурените средства.

